Mindst en blev fastklemt i en voldsom trafikulykke med en lastbil torsdag eftermiddag kort før klokken 15.

Ulykken opstod på rute 561 nær Aalestrup - sandsynligvis på grund af en punktering eller et sprængt dæk på en Aldi-lastbil. Chaufføren mister kontrollen over det tunge køretøj, som skrider og rammer en modkørende bil fra Dansk Autohjælp. Ifølge TV2 Nords oplysninger gik ulykken værst ud over Aldi-chaufføren, som blev kørt på sygehuset med kvæstelser i ben og underkrop. Vejen var spærret i begge retninger ved Aalestrup Ø i godt et par timer, men er nu farbar igen.